
  MINISTERUL MEDIULUI, APELOR ȘI PĂDURILOR

ORDIN 
...
pentru aprobarea derogării în scopul cercetării științifice

pentru unele specii de faună sălbatică
Având în vedere  Referatul de aprobare al Direcției Biodiversitate nr. 139204/27.05.2026, 
Ţinând seama de Avizul Academiei Române nr. 213/18.05.2026,
Luând în considerare prevederile art. 1 alin. (1) lit. c) din Procedura de stabilire a derogărilor de la măsurile de protecţie a speciilor de floră şi faună sălbatice, aprobată prin Ordinul ministrului mediului şi al ministrului agriculturii, pădurilor şi dezvoltării rurale nr. 203/14/2009,

În temeiul prevederilor art. 38 alin. (1) lit. a) și d) și alin. (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările și completările ulterioare,
ministrul mediului, apelor și pădurilor emite următorul 
ORDIN:

       Art. 1 – Prin derogare de la prevederile art. 33 alin. (1) și art.37 (1) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare se aprobă capturarea/recoltarea, analizarea și eliberarea ulterioară a unui număr de exemplare din specii de faună sălbatică, după cum urmează: 
	nr. crt.
	Speciile
	Nr.        exem  plare     lor
	Stadiul de dezvoltare (ouă, larve imature, plantule sau adulţi, pui, animale adulte)
	Starea exemplarelor înaintea prelevării (vii, moarte, rănite, cu dizabilităţi)
	Starea exemplarelor după prelevare (vii, moarte, rănite, cu dizabilităţi)

	1
	Canis aureus
	20
	Animale adulte/imature
	vii
	vii


      (2) Capturarea/recoltarea exemplarelor din speciile de faună sălbatică de la alin.(1) se va face de pe teritoriul Rezervației Biosferei Delta Dunării.
      (3) Numărul exemplarelor din speciile de faună sălbatică de la alin.(1) este numărul maxim total ce ar putea fi identificat pe întreaga perioadă de valabilitate a ordinului de derogare.      

      Art. 2 - (1) Derogarea se stabileşte de la data de 1 ianuarie 2027 până la data de 31 decembrie 2027.      
       (2) Capturarea/recoltarea, analizarea și eliberarea ulterioară a exemplarelor din speciile de faună sălbatică prevăzute la art.1 alin.(1) se realizează numai de către Fundația Rewilding România, denumită în continuare beneficiar, cu personal angajat specializat.      
       (3) Capturarea/recoltarea exemplarelor din speciile de faună sălbatică prevăzute la art.1 alin.(1) se va face folosind metode și mijloace legale, cu respectarea tehnicilor de capturare pentru evitarea rănirii exemplarelor de faună sălbatică, prevăzute de legislația națională în vigoare. 
       (4) Exemplarele capturate vor fi identificate, analizate și eliberate în stare vie.     

       (5) Beneficiarul activității trebuie să respecte planul de management, regulamentul și măsurile de management ale Rezervației Biosferei Delta Dunării.
       (6) Răspunderea asigurării condițiilor de sănătate a speciilor de faună sălbatică prevăzute la art.1 alin.(1), pe tot parcursul activităților de la capturare și până la eliberare, revine beneficiarului.
       (7) Beneficiarul activității se obligă să nu degradeze situl pentru care se aplică derogarea și va ține evidența tuturor categoriilor de deșeuri generate și a modului de eliminare al acestora.

       (8) În cazul unor accidente/intervenții care produc prejudicii obiectivelor de conservare sau integrității siturilor, se vor demara lucrări de refacere ecologică ce vor fi vizate de administratorul ariilor naturale protejate, iar refacerea ecologică se va face pe cheltuiala beneficiarului activității.

       (9) În cazul unui eveniment care pune în pericol mediul, se anunță imediat autoritățile pentru protecția mediului: Agenția Națională pentru Mediu și Arii Protejate, Garda Națională de Mediu, Ministerul Mediului, Apelor și Pădurilor, Administrația Rezervației Biosferei Delta Dunării.
       (10) Pentru activitățile prevăzute la alin.(2) se va solicita şi obţine autorizaţia de mediu pentru recoltare/ capturare.

      Art. 3 - (1) În termen de 7 zile de la data capturării, beneficiarul activității are obligaţia să transmită direcției județene pentru mediu şi autorităţii teritoriale care răspunde de silvicultură un raport asupra fiecărei acţiuni derulate în baza derogării obţinute. 

      (2) Modelul raportului asupra acţiunii derulate în baza derogării obţinute este prevăzut în anexa care face parte integrantă din prezentul ordin.
      (3) Direcția judeţeană pentru mediu transmite Agenţiei Naţionale pentru Mediu și Arii Protejate și Ministerului Mediului, Apelor și Pădurilor, în maximum 30 de zile de la data aplicării derogării, un raport referitor la rezultatele acesteia în baza datelor prevăzute la alin. (1).

       Art. 4 – Controlul aplicării derogării se exercită de către personalul împuternicit din cadrul subunităților teritoriale de specialitate ale autorității publice centrale care răspunde de protecția mediului.

       Art. 5 –  Prezentul ordin se publică în Monitorul Oficial al României, Partea I.

MINISTRUL MEDIULUI, 
APELOR ȘI PĂDURILOR 

Diana Anda BUZOIANU
ANEXĂ 

RAPORT
asupra acţiunii derulate în baza derogării obţinute

- model -

    Solicitant ...............................................................

    ..........................................................................

    Specia pentru care s-a acordat derogarea

    ..........................................................................

    Numărul exemplarelor .....................................................

    Stadiul de dezvoltare ....................................................

    Starea exemplarelor înainte de prelevare .................................

    Starea exemplarelor după prelevare .......................................

    Locul de prelevare .......................................................

    ..........................................................................

    Data prelevării ..........................................................

    Mijloace, instalaţii şi metode avute în vedere ...........................

    ..........................................................................

    ..........................................................................

    Stocarea şi destinaţia specimenelor ......................................

    ..........................................................................

MOTIVUL RECOLTĂRII/DEROGĂRII

     _

    |_| În interesul protejării faunei şi florei sălbatice, precum şi al conservării habitatelor naturale

     _

    |_| Pentru prevenirea producerii unor daune importante, în special asupra culturilor agricole, animalelor domestice, pădurilor, pescăriilor, apelor şi altor bunuri

     _

    |_| În interesul sănătăţii şi al securităţii publice sau pentru alte raţiuni de interes public major, inclusiv de natură socială ori economică, şi pentru consecinţe benefice de importanţă fundamentală pentru mediu

     _

    |_| În scopuri de repopulare şi reintroducere a acestor specii, precum şi pentru operaţiuni de reproducere necesare în acest scop

     _

    |_| Pentru a permite, în condiţii strict controlate, într-o manieră selectivă şi într-o măsură limitată, prinderea sau deţinerea unui număr limitat şi specificat de exemplare 

    (Ataşaţi documentele care să justifice recoltarea exemplarelor în conformitate cu motivul derogării.)

    Data .....................................................................

    Semnătura ............................................................

